Die Fakulteit het behoorlik besin oor die keuse van ’n eredoktorsgraad in die Eeufeesjaar. Die keuse het geval op prof Jürgen Moltmann van Tübingen in Duitsland, wat die waardes en uitnemendheid van die Fakulteit beliggaam. Op die rype ouderdom van 91 jaar, is hy bekend as die beroemdste lewende teoloog vandag. Sy teologie het vormende invloed regoor die wêreld, en ek is seker dat sy werke op die rakke van die meeste Hervormde predikante pryk. Sy boeke is in vele wêreldtale vertaal.
In 1974 ontvang prof Moltmann ’n eerste uitnodiging om Suid-Afrika te besoek, maar die destydse regering weier sy visumaansoek. ’n Tweede uitnodiging volg, en deur bemiddeling van waarskynlik Johan Heyns, bekom hy hierdie keer ’n visum en besoek hy Suid-Afrika in 1978.
Dit was nie vir Moltmann ’n aangename ervaring nie. In sy outobiografie beskryf hy sy weersin in die rassediskriminasie wat hy waargeneem het, byvoorbeeld in restourante, lughawens of waar hy hom ook al bevind het. Tydens sy terugvlug het hy gevolglik ’n besliste onderneming aan homself gemaak om Suid-Afrika nooit weer te besoek alvorens apartheid opgehef en verwyder is nie.
Ek is bly dat ons uiteindelik erns met die missionaat maak en besef dat dit elke lidmaat se verantwoordelikheid is. Nou vir die praktyk. Wat is die inhoud van die evangelie? Wat is die boodskap wat ons moet gaan verkondig? Waarskynlik sal lidmate sê dat Christus die Verlosser is deur sy lyding, sterwe en opstanding. Hy verlos ons van ons sonde en gee aan ons die ewige lewe – soos die kerk ook sê. Maar die inhoud van die evangelie is die koninkryk van God, ook genoem die koninkryk van die hemel – sy koningsheerskappy.
Intussen word die SP Engelbrechtmuseum steeds soos voorheen bedryf. Alle besoekers is welkom. Die kantoor word op Donderdae by Gemeente Pretoria deur mev Ansie Joubert beman. Sy kan steeds geskakel word om afsprake te maak en besoekers te ontvang. Donderdae van 08:30 tot 15:00 sal sy vir die doel beskikbaar wees. Sy kan geskakel word by 012 321 7580. Indien sy op ’n Saterdag moet uitgaan om besoekers te ontvang, sal ’n ekstra fooi van R60 betaal moet word.
Prof Pelser sê dat Paulus bloot daarop wys dat God sy Seun gestuur het en dat Hy op ’n bepaalde tyd uit ’n vrou gebore is, en in Filippense 2 haal Paulus ’n Christushimne aan waarvolgens Christus Homself verneder het deur die gestalte van ’n mens aan te neem. Hy het dus as’t ware sy geboorte/menswording self bewerkstellig. Daarna verwys prof Pelser na die mitiese voorstelling by Johannes waarvolgens die Woord mens geword en onder ons kom woon het. Dat ook hierdie Woord se menswording ’n selfhandeling was, is voor die hand liggend. Hy sê ook 1 Timoteus 3: 16 verteenwoordig ’n ander tradisie waarvan sekere dele eksegeties baie moeilik te verklaar is, maar waarin onder andere ook blootgestel word dat Jesus as mens in die wêreld gekom het. Dan kom hy tot die verstommende slotsom: In nie een van hierdie gevalle is daar dus sprake van enige maagdelike “verwekking” van Jesus nie.
In die 1970’s vra Gemeente Van der Hoff advies van die Raad van Finansies oor die verkoop van 3 hektaar grond agter die kerkgebou. Die rede: Hulle voel die R1 000 grondbelasting wat hulle per jaar op die grond betaal, is te veel. Die Raad adviseer hulle om binne die eiendomsmark van die tyd en met die oog op toekomstige dorpsontwikkeling die belasting te betaal en nie die grond te verkoop nie.